সন্ধ্যায় ভোল্টি সেবা চালু করছে রবি - Digi Bangla
সন্ধ্যায় ভোল্টি সেবা চালু করছে রবি
ভোল্টি প্রযুক্তির পরীক্ষামূলক কার্যক্রমের উদ্বোধন করছেন মোস্তাফা জব্বার। : ফাইল ছবি
পূর্ণাঙ্গ ৪.৫ জি নেটওয়ার্ক সুবিধা দিতে বুধবার (১২ ফেব্রুয়ারি) সন্ধ্যায় ভয়েস অন এলটিই বা ভোল্টি (VoLTE) প্রযুক্তি চালু করছে মোবাইল অপারেটর রবি। এই সেবা চালুর পর রবি হতে রবি কলে কল ড্রপ যেমন হবে না তেমনি অডিও-ভিডিও দুটিতে এইচডি ক্রিস্টাল ক্লিয়ার সেবা পাবেন গ্রাহক। দুই-তিন সেকেন্ডেই সংযুক্ত হবেন রবি গ্রাহক।
হোটেল ইন্টার কন্টিনেন্টালের গ্রান্ড বলরুমে সন্ধ্যায় এই সেবাটির উদ্বোধন করবেন স্বরাষ্ট্রমন্ত্রী আসাদুজ্জামান খাঁন কামাল এবং ডাক ও টেলিযোগাযোগ মন্ত্রী মোস্তাফা জব্বার।
টানা এক বছর প্রযুক্তিটির সফল পরীক্ষার পর এই দেশে প্রথমবারের মতো এই সেবাটি উদ্বোধন করা হচ্ছে বলে জানিয়েছে রবি কর্তৃপক্ষ। তারা জানিয়েছে, ভোল্টি প্রযুক্তি চালুর ফলে রবি টেওয়ার্কে কলড্রপ অনেক কমে যাবে। মোবাইলের ব্যাটারির চার্জ খরচ কম হবে। একইসঙ্গে প্রচলিত সুইচ প্রযুক্তির বদলে এই প্রযুক্তিতে ভয়েস কল প্রতি অপারেটরগুলোর খরচও কম পড়বে।
এরআগে গত বছর ১৬ জানুয়ারি রাজধানীর গুলশানে রবির প্রধান কার্যালয়ে দেশে প্রথম ভোল্টি প্রযুক্তির পরীক্ষার উদ্বোধন করেছিলেন ডাক, টেলিযোগাযোগ ও তথ্যপ্রযুক্তি মন্ত্রী মোস্তাফা জব্বার। সে সময় তিনি বলেছিলেন, নতুন এই প্রযুক্তি গ্রাহকের ভয়েস কল এবং মোবাইল সেবার ক্ষেত্রে ব্যাপক পরিবর্তন আনবে। দেশে ভোল্টি চালুর জন্য ইকোসিস্টেম তৈরিতে সরকারে সব ধরণের উদ্যোগ থাকবে। ভোল্টি সমর্থন করে এমন হ্যান্ডসেট তৈরিতে দেশে কারখানা স্থাপনকারী কোম্পানিগুলোকে বলা হবে।
অপরদিকে রবির ম্যানেজিং ডিরেক্টর অ্যান্ড সিইও মাহতাব উদ্দিন আহমেদ বলেছিলেন, ‌’ভোল্টি চালুর জন্য রবি নিজেদের অংশে প্রস্তুত। আইসিএক্স, অন্যান্য মোবাইল ফোন অপারেটরসহ সংশ্লিষ্ট ইকোসিস্টেম তৈরি থাকলে একদিনেই এই প্রযুক্তি গ্রাহকের কাছে পৌঁছে দিতে পারতেন তারা।’
Tags: ভোল্টিরবি
ভাইরাল আজহারির দামি গাড়ি, চলছে ভার্চুয়াল যুদ্ধ